b'\n_START_ARTICLE_\nItova celica\n_START_PARAGRAPH_\nCelice Ito ali HSC so specializirani periciti, ki se nahajajo v perisinusoidnem oz. Dissejevem prostoru, tj. med jetrnim sinusoidom in hepatocitom v jetrih.\n_START_SECTION_\nHistolo\xc5\xa1ke zna\xc4\x8dilnosti\n_START_PARAGRAPH_\nCelice Ito se lahko selektivno obarva z zlatovim kloridom. Kljub temu je najbolj prepoznavna zna\xc4\x8dilnost celic prisotnost ma\xc5\xa1\xc4\x8dobnih vakuol v citoplazmi. Za prepoznavo in razlikovanje od miofibroblastov je uporaben reelin, ki ga sintetizirajo celice Ito. Po po\xc5\xa1kodbi se sinteza reelina pove\xc4\x8da.\n_START_SECTION_\nFunkcije\n_START_PARAGRAPH_\nV normalnih jetrih so celice Ito v t. i. neaktivnem stanju in predstavljajo od 5\xe2\x80\x938\xc2\xa0% vseh celic v jetrih. Vsaka celica ima ve\xc4\x8d dolgih izrastov, ki obdajajo sinusoide. V ma\xc5\xa1\xc4\x8dobnih vakuolah so shranjene znatne koli\xc4\x8dine vitamina A._NEWLINE_Funkcije celic niso popolnoma razjasnjene. Domnevano je, da delujejo kot antigen predstavitvene celice in tako stimulirajo proliferacijo naravnih T celic ubijalk.\n_START_SECTION_\nPatologija\n_START_PARAGRAPH_\nPo po\xc5\xa1kodbi jeter preide celice Ito v aktivno stanje, ki ga ozna\xc4\x8dujejo proliferacija, kr\xc4\x8denje in kemotaksa celic. Koli\xc4\x8dina vitamina A se progresivno zmanj\xc5\xa1a._NEWLINE_Celic v aktivnem stanju so odgovorne za izlo\xc4\x8danje kolagena tipa I, III in IV, kar lahko vodi v cirozo jeter. Pri starej\xc5\xa1ih celicah Ito je bilo opa\xc5\xbeeno, da lahko omejijo proces fibroze preko aktivacije imunskega sistem, natan\xc4\x8dneje preko interakcij z naravnimi celicami ubijalkami.'